b'\n_START_ARTICLE_\nAjdinski emirat\n_START_SECTION_\nIme\n_START_PARAGRAPH_\nEmirat je dobil ime po svojem ustanovitelju Ayd\xc4\xb1no\xc4\x9flu Mehmed Begu.\n_START_SECTION_\nPrestolnica\n_START_PARAGRAPH_\nAjdinski emirat je bil eden od obmejnih emiratov, ki so jih ustanovili Oguzi med propadanjem Sultanata Rum. Prva prestolnica emirata je bil Birgi, druga pa Ayasoluk, sedanji Sel\xc3\xa7uk.\n_START_SECTION_\nZgodovina\n_START_PARAGRAPH_\nAjdinidi so posedovali tudi del pristani\xc5\xa1\xc4\x8da, ob\xc4\x8dasno pa celo pristani\xc5\xa1\xc4\x8de Smirna (sedanji \xc4\xb0zmir). Predvsem med vladanjem Umur Bega so bili pomembna pomorska sila. Kot taki so igrali pomembno vlogo v bizantinski dr\xc5\xbeavljanski vojni  1341\xe2\x80\x931347, v kateri je bil Umur Beg zaveznik Ivana VI. Kantakuzena. Kot taki so tudi izzvali latinski smirnski kri\xc5\xbearski pohod (1343-1351), v katerem so izgubili Smirno. _NEWLINE_Emirat je bil priklju\xc4\x8den k Osmanskemu cesarstvu, prvi\xc4\x8d leta 1390. Po vdoru Timur Lenka  v Anatolijo leta 1402 se je za\xc4\x8delo nestabilno obdobje, ki je trajalo do leta 1425. Naslednje leto je bil Ajdinski emirat dokon\xc4\x8dno vklju\xc4\x8den v Osmansko cesarstvo.\n_START_SECTION_\nArhitektura\n_START_PARAGRAPH_\nAjdinski begi so zapustili pomembna arhitekturna dela, predvsem v prestolnicah Birgiju in Ayasoluku.\n_START_SECTION_\nZapu\xc5\xa1\xc4\x8dina\n_START_PARAGRAPH_\nPo dinastiji se imenuje mesto Aydin, anti\xc4\x8dni Trales.'